রণবীর সিংহের বিপরীতে কি তাহলে ‘সিম্বা’য় অভিনয় করছেন প্রিয়া প্রকাশ ভারিয়ার? এ রকমই শোনা যাচ্ছে।
শুধু তাই নয়, ‘সিম্বা’র সহ-প্রযোজক কর্ণ জোহরেরও পছন্দ হয়েছে প্রিয়াকে। তিনিও নাকি চান, ছবিতে রণবীরের বিপরীতে প্রিয়াকেই কাস্ট করা হোক। প্রিয়ার ঘনিষ্ঠ মহল সূত্রে জানা যাচ্ছে, কর্ণ সোশ্যাল মিডিয়া থেকেই জেনেছেন প্রিয়ার কথা। লক্ষ্য করেছেন, প্রিয়া সেখানে কতটা জনপ্রিয়। যে কারণে, প্রিয়াকে সুযোগ দিতে চান কর্ণ।

এই বিষয়ে অন্যান্য খবর

জরিমানা নয়, তোলা যাবে সেলফি, সুযোগ দেবে রেল


এদিকে প্রিয়া আবার রণবীরের ফ্যানও বটে। বেশ কয়েকটা সাক্ষাৎকারে প্রিয়া জানিয়েওছেন, রণবীরের সঙ্গে কাজ করার জন্য কতটা উদগ্রীব তিনি। ‘সিম্বা’ অ্যাকশন কমেডি। পরিচালনা করছেন রোহিত শেট্টি। 
এমনিতেই রোহিতের ছবিতে অভিনয়ের জন্য অভিনেত্রীরা মুখিয়ে থাকেন। সেখানে যদি বলিউডের তাবড় অভিনেত্রীকে পিছনে ফেলে ‘সিম্বা’য় অভিনয়ের সুযোগ পান প্রিয়া, তাহলে মন্দ কী! সোশ্যাল মিডিয়ায় রাতারাতি বিখ্যাত হয়ে গিয়েছিলেন ১৮ বছর বয়সি এই দক্ষিণী অভিনেত্রী।